|  |  |
| --- | --- |
|  |  PATVIRTINTA Butrimonių pagrindinės mokyklos direktoriaus 2017 m.  įsakymu Nr.  |

**BUTRIMONIŲ PAGRINDINĖS MOKYKLOS**

**2017-2019 METŲ STRATEGINIS PLANAS**

**Vizija**

Šalčininkų rajono Butrimonių pagrindinė mokykla – atvira naujovėms Pietryčių Lietuvos regioninė ugdymo institucija, šiuolaikiška, konkurencinga, saugi, teikianti kokybišką ikimokyklinį, priešmokyklinį ugdymą, bei pradinį ir pagrindinį išsilavinimą mokykla, kurioje saugu, įdomu mokytis, gera dirbti ir kurti. Tai demokratiška, bendradarbiaujanti, atvira pozityviai kaitai, išsiskirianti kultūrine, sportine, socialine, prevencine veikla mokykla, siekianti mokymosi sėkmės, savo veiklą grindžianti bendruomenės susitarimu ir mokymusi, kurioje kiekvienas bendruomenės narys gali įgyti ir tobulinti savo kompetencijas, reikalingas šiuolaikiniam gyvenimui.

**Misija**

 Butrimonių pagrindinės mokyklos misija- teikti šiuolaikiškus reikalavimus atitinkantį kokybišką ikimokyklinį, priešmokyklinį ugdymą, bei pradinį ir pagrindinį išsilavinimą saugioje, draugiškoje aplinkoje, bendraujant ir bendradarbiaujant su vaiku, mokiniu ir jo šeima, atsižvelgiant į kiekvieno prigimtines galias, padedant kiekvienam pasiekti individualios pažangos, ugdant bendražmogiškąsias savybes.

**2015-2017 metų strateginio plano įgyvendinimo ataskaita**

**1. Tikslo ,,Sudaryti sąlygas Butrimonių seniūnijos ir aplinkinių seniūnijų ir kaimų mokiniams (vaikams) mokytis (ugdytis) valstybine kalba, gauti kokybišką ugdymą, didinti mokymosi patrauklumą ir efektyvumą diferencijuojant ir integruojant ugdymo turinį,“ ir uždavinių įgyvendinimas**

|  |  |  |
| --- | --- | --- |
| Rodiklis/rezultatas  | Planuota pasiekti2017 m. | Pasiekta 2017 m. |
| Baigiamųjų klasių mokinių, įgijusių atitinkamą išsilavinimą, dalis (proc.) | 100,0 | 2015- 100,02016- 100,0 |
| Pažangių mokinių dalis mokykloje (proc.)  | 100,0 | 88,0 |
| Mokytojų įgijusių aukštesnę kvalifikacinę kategoriją, skaičius  | 2 | 1 |
| Mokytojų, per trejus metus dalyvavusių kvalifikacijos tobulinimo kursuose dalis nuo bendro skaičiaus (proc.) | 80,0 | 60,0 |
| Pravestų integruotų pamokų skaičius. | 30 | 20 |

**2. Tikslo ,,Vystyti lyderystės kultūrą mokyklos bendruomenėje siekiant puoselėti estetišką, jaukią, saugią ugdymo ir ugdymosi aplinką“ ir uždavinių įgyvendinimas**

|  |  |  |
| --- | --- | --- |
| Rodiklis/rezultatas  | Planuota pasiekti 2017 m.  | Pasiekta 2017 m.  |
| Mokinių dalyvavusių neformaliajame ugdyme (proc.) , nuo visų mokinių. | 95,0 | 84,0 |
| Mokinių, dalyvavusių respublikiniuose, rajoniniuose konkursuose, koncertuose, parodose (proc.) | 90,0 | 60,0 |
| Pamokų vestų netradicinėse edukacinėse aplinkose skaičius | 10 | 6 |
| Akcijų, projektų, konkursų, skaičius. | 45 | 38 |
| Ekskursijų, kelionių, išvykų skaičius. | 15 | 18 |

**Išvada apie pasiektus tikslus:**

Apibendrinus mokyklos vidinio įsivertinimo rezultatus, stebėtas pamokas ir kitą ugdomąją veiklą, po diskusijų Mokytojų tarybos posėdžių metu ir metodinėje grupėje, darytina išvada, kad 2015-2017 metų strateginio plano tikslai ir uždaviniai didžiąja dalimi įgyvendinti.

*Mokyklos stipriosios pusės:*

1. Mokyklos bendruomenės narių santykiai pagrįsti tarpusavio pasitikėjimu ir bendradarbiavimu

2. Jaukios ir nuolat bendruomenės puoselėjamos mokyklos erdvės.

3. Daugumos mokytojų aiškinimas konkretus ir suprantamas

4. Neformalusis ugdymas tenkina daugumos mokinių saviugdos ir saviraiškos poreikius.

5. Bendroji rūpinimosi mokiniais politika tinkama ir veiksminga.

6 Aktyvi sportinė veikla ir pasiekimai.

Mokyklos tobulintinos pusės:

1. Mokyklos ugdymo plano dermė su bendrųjų ugdymo planų reikalavimais.

2. Mokymo (si) uždavinio, orientuoto į pamatuojamą rezultatą, įgyvendinimas pamokoje.

3. Planų įgyvendinimo ir nutarimų vykdymo priežiūra.

4. Ugdymo turinio diferencijavimas pamokoje skirtingų gebėjimų mokiniams.

5. Mokinių pasiekimų ir pažangos vertinimas pamokoje.

 **MOKYKLOS VEIKLOS PRIORITETAI 2017-2019 M. :**

1. Aukščiausia ugdymo (si) kokybė kiekvienam besimokančiam;
2. pedagogų komandinio darbo efektyvumas, kompetencijų raiška;
3. bendruomeniškumas.
4. **Strateginis tikslas- Atsižvelgiant į individualias kiekvieno ugdytinio galimybes ugdyti šiuolaikiniam gyvenimui reikalingas kompetencijas.**

|  |  |  |
| --- | --- | --- |
| Tikslo įgyvendinimo rodiklio/kriterijaus pavadinimas | 2017 m. būklė | 2019 m. siekis |
| 1.Mokinių padariusių individualią pažangą (vertinamas kiekvienas mokomasis dalykas). | 65,0 | 80,0 |
| 2. Atitinkamo mokymo turinio taikymas pamokoje, atsižvelgiant į kiekvieno vaiko ypatybes ir individualius poreikius. | 50,0 | 70,0 |
| 3. Mokinių suprantančių ir gebančių atpažinti pamokos uždavinius (proc.).  | 60,0 | 80,0 |
| 4.Mokinių dalis, kurie žino, kokiais kriterijais remiantis bus vertinami jų pasiekimai, supranta ir geba įvardinti ko jie turi išmokti (proc.). | 40,0 | 80,0 |
| 5. Pamokų, kuriose aktyviam mokinių darbui taikytos IT, dalis (proc). | 30,0 | 70,0 |

Uždaviniai:

1. Siekti kiekvieno mokinio pažangos sudarant sąlygas įvairių ugdymosi poreikių turintiems mokiniams įsisavinti ugdymo (si) turinį:

- diferencijuoti ir individualizuoti užduotis ir veiklas pamokose, namų darbus;

-. parenkant ir pritaikant mokymo (si) medžiagą atsižvelgti į mokinių mokymosi stilius, jų poreikius, interesus ir galias;

- didinti mokinių mokymosi motyvaciją per pasiekimų ir pažangos vertinimą ir įsivertinimą;

- ugdymo procese naudoti inovatyvias mokymo priemones.

1. **Strateginis tikslas – Mokyklos bendruomenės narių kvalifikacijos ir asmeninės atsakomybės aukštesnio lygio skatinimas.**

|  |  |  |
| --- | --- | --- |
| Tikslo įgyvendinimo rodiklio/kriterijaus pavadinimas | 2017 m. būklė | 2019 m. siekis |
| 1. Darbuotojų profesinis tobulėjimas vykdomas nuosekliai ir planingai (dalyvaujančių procentais). | 80,0 | 100,0 |
| 2. Teikiama švietimo, socialinė pagalba vaikams atitinka teisės aktų nustatytus reikalavimus, (pagalbą gaunančių vaikų dalis, procentais) | 80,0 | 100,0 |
| 3. Tėvų pedagoginis ir psichologinis švietimas naudojant elektroninę erdvę (dalyvaujančių tėvų dalis, proc.).. | 70,0 | 100,0 |
| 4.Tęsti ir plėtoti prevencijos, socializacijos, sveikatos stiprinimo programas (dalyvaujančių vaikų dalis, proc.).. | 75,0 | 85,0 |

Uždaviniai:

1. Mokyklos bendruomenę suburti į nuolatinio mokymosi organizaciją:

-. organizuoti seminarus, pedagogų komandiniam darbui, komunikavimo kompetencijai tobulinti;

- stiprinti pedagogų, aptarnaujančio personalo ir ugdytinių pozityvaus bendravimo ir bendradarbiavimo kompetencijas;

- stiprinti informavimą ir komunikavimą bendradarbiaujant su regiono ir šalies mokyklomis.

1. **Strateginis tikslas- Plėtoti mokyklos bendradarbiavimą ir siekti kokybiškų bendruomenės santykių**

|  |  |  |
| --- | --- | --- |
| Tikslo įgyvendinimo rodiklio/kriterijaus pavadinimas | 2017 m. būklė | 2019 m. siekis |
| 1. Mokyklos organizuojamas tėvų (globėjų, rūpintojų) pedagoginis, psichologinis ir kitoks švietimas, skirtas padėti mokiniams. Tėvų informavimas apie vaiko mokymosi sėkmes (proc.). | 85,0 | 95,0 |
| 2.Mokyklos įvaizdžio kūrimas (ritualai, atributika, atributikos naudojimas).  | 80 | 95 |
| 3. Bendravimas ir bendradarbiavimas su kitomis mokyklomis, ikimokyklinio ugdymo įstaigomis, institucijomis, kultūros centrais, bažnyčia. | 85 | 95 |
| Atnaujintoje internetinėje svetainėje pateikiama išsami informacija apie mokyklos bendruomenę, ugdymo procesą ir vykstančius renginius. | 80 | 100 |

Uždaviniai:

3. Stiprinti pedagogų, aptarnaujančio personalo ir ugdytinių pozityvaus bendravimo ir bendradarbiavimo kompetencijas.

-. sudaryti galimybę pasijusti savo mokyklos kūrėjais.

- skatinti mokinių užimtumo įvairovę, sudaryti sąlygas būti pripažintiems ir įvertintiems.

 -ugdyti sąmoningą mokinių požiūrį į mokyklos tvarką bei mokyklos turto tausojimą.

PRITARTA

Mokyklos Tarybos posėdžio

2017 m. kovo 31 d.

Protokoliniu nutarimu Nr. 4

1 priedas

**Butrimonių pagrindinės mokyklos 2017 – 2020 metų klasių, priešmokyklinio, ikimokyklinio ugdymo grupių planuojamas skaičius**

|  |  |  |  |  |
| --- | --- | --- | --- | --- |
| Eil. Nr | Klasė, grupė | 2017 – 2018 m. m. | 2018– 2019 m. m. | 2019 – 2020 m. m. |
| 1 | Jungtinė ikimokyklinio ugdymo  | **1** | **1**  | 1  |
| 2 | Priešmokyklinio ugdymo  | **1** | **1** | **1** |
| 3 | 1-oji | }1 | }1 | }1 |
| 4 | 3-oji |
| 5 | 2-oji | }1 | }1 | }1 |
| 6 | 4-oji |
|  | **1-4 klasių** | **2** | **2** | **2** |
| 7 | 5-oji | }1 | }1 | }1 |
| 8 | 6-oji |
| 9 | 7-oji | }1 | }1 | }1 |
| 10 | 8-oji |
| 11. | 9-oji | - | 1 | 1 |
| 12. | 10-oji | - | - | 1 |
|  | **5-10 klasių** | **2** | **3** | **4** |
|  | **Iš viso 1-10 klasių** | **4** | **5** | **6** |
|  | **IŠ VISO** | **6** | **7** | **8** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_